Document ID: 31987R0970

ΚΑΝΟΝΙΣΜΟΣ ( ΕΟΚ ) αριθ . 970/87 ΤΗΣ ΕΠΙΤΡΟΠΗΣ της 26ης Μαρτίου 1987 που θεσπίζει μεταβατικές διατάξεις και τις λεπτομέρειες εφαρμογής του κανονισμού ( ΕΟΚ ) αριθ . 4028/86 του Συμβουλίου όσον αφορά τα μέτρα αναδιάρθρωσης και ανανέωσης του αλιευτικού στόλου, ανάπτυξης της υδατοκαλλιέργειας και διευθέτησης της παράκτιας ζώνης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 σχετικά με τις κοινοτικές ενέργειες για τη βελτίωση και την προσαρμογή των διαρθρώσεων στον τομέα της αλιείας και της υδατοκαλλιέργειας ( 1 ), και ιδίως το άρθρο 34 παράγραφος 4 και το άρθρο 52, Εκτιμώντας : ότι οι αιτήσεις για οικονομική συνδρομή της Κοινότητας, που υποβάλλονται στο πλαίσιο του κανονισμού ( ΕΟΚ ) αριθ . 4028/86, πρέπει να περιλαμβάνουν τα στοιχεία και τις πληροφορίες που θα επιτρέπουν την εξέταση των επενδυτικών σχεδίων σύμφωνα με τα κριτήρια που θεσπίζονται στον εν λόγω κανονισμό - ότι τα στοιχεία πρέπει να υποβάλλονται με εναρμονισμένο τρόπο ώστε να είναι δυνατή η ταχεία εξέταση και ο συγκριτικός έλεγχος των αιτήσεων για συνδρομή - ότι είναι αναγκαίο να θεσπιστούν μεταβατικά μέτρα για το 1987 όσον αφορά τα σχέδια που αναφέρονται στο άρθρο 37 παράγραφος 2 του κανονισμού ( ΕΟΚ ) αριθ. 4028/86 - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Διαρθρώσεων Αλιείας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 1 . Οι αιτήσεις οικονομικής συνδρομής στην Κοινότητα για τα επενδυτικά σχέδια που αφορούν την κατασκευή αλιευτικών σκαφών, την πραγματοποίηση μονάδων παραγωγής στον τομέα της υδατοκαλλιέργειας και τη διευθέτηση της παράκτιας ζώνης πρέπει να περιλαμβάνουν τα στοιχεία και τα έγγραφα που αναφέρονται στα συνημμένα έντυπα . 2 . Οι αιτήσεις πρέπει να υποβάλλονται στην Επιτροπή, με το διοικητικό δελτίο που καταρτίζεται από το ενδιαφερόμενο κράτος μέλος σε δύο αντίγραφα . Όλα τα δικαιολογητικά στοιχεία ή έγγραφα, εκτός από τα προβλεπόμενα στα παραρτήματα έντυπα, μπορούν να υποβάλλονται σε ένα μόνο αντίτυπο . Άρθρο 2
Οι αιτήσεις που έχουν υποβληθεί για πρώτη φορά μετά τις 31 Οκτωβρίου 1985 δυνάμει του κανονισμού ( ΕΟΚ ) αριθ . 2908/83 του Συμβουλίου ( 2 ), γίνονται δεκτές με τη μορφή που προβλέπεται στον κανονισμό ( ΕΟΚ ) αριθ . 3166/83 της Επιτροπής ( 3).Οι αιτήσεις, εντούτοις, πρέπει να συμπληρωθούν πριν από τις 15 Μα ϊου 1987 με το διοικητικό δελτίο, το οποίο επισυνάπτεται και το οποίο πρέπει να καταρτίζεται από τις αρμόδιες αρχές του ενδιαφερομένου κράτους μέλους, καθώς και με το μέρος Α των εντύπων αιτήσεων συνδρομής που επισυνάπτονται στον παρόντα κανονισμό, που πρέπει να συμπληρώνονται από τον δικαιούχο και να διαβιβάζονται μέσω του εν λόγω κράτους μέλους . Άρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 26 Μαρτίου 1987 .

Labels: 4
19
5
6
12